Հայր (անձնանուն)

Հայր, հայկական արական անուն։ Առաջացել է հայերեն հայր բառից։ Իրականում անուն չէր, այլ տիտղոս, որ կրում էին Արշակունի թագավորների բոլոր մարդպետները (պալատի կանանոցի գլխավորը)։ Ավելի ուշ դարձավ անձնանուն։

Գործածություններ 
 Հայր իշխան, Հայկ նահապետի ցեղից։ Վաղարշակ Ա-ն կարգեց նրան ներքինապետ և նրան տվեց Ատրպատականից մինչև Ճուաշ և Նախճավան։
 Հայր մարդպետ, Տիրան Բ թագավորի հրամանով գնաց Զորա Ռշտունուն բերելու թագավորի մոտ։
 Հայր, մարդպետ Արշակ Բ թագավորի, նախատեց Փառանձեմ թագուհուն, որի համար Պապի հրամանով և Մուշեղ Մամիկոնյանի ձեռքով սպանվեց։
 Հայր, մարդպետ Պապ թագավորի։
 Հայր, վանահայր Կճավի, ում գրել է Գրիգոր Նարեկացին իր «Թուղթն ընդդեմ Թոնդրակեցոց»-ը։
 Տեր Հայր, որ Տեր Սարգսի հետ վկայում է կալվածքների նվիրման մի անթվական արձանագրություն Հալիձորում։

Ծանոթագրություններ 

Հայկական արական անձնանուններ